થિરુવનંતપુરમઃ કેરળમાં ભીષણ પૂર વચ્ચે સેનાના જવાનોની દીલેરી અને સાહસને જોઈને તમને ગર્વ થશે. દરરોજ આ બહાદુર જવાનોના સાહસ અને સમર્પણ ભાવના કારણે મોટી સંખ્યામાં વૃદ્ધો, મહિલાઓ અને માસૂ બાળકોના ચહેરા પર સ્મિત પાછું આવ્યું છે. એવામાં ઘણા વીડિયો સામે આવી રહ્યા છે. એક વીડિયોમાં દેખાય છે કે ખરાબ હવામાન અને જોખમની સ્થિતિ છતાં ભારતીય વાયુસેનાના એક યુવા ઓફિસર માસુમ બાળકોને સુરક્ષિત રીતે ઘરના ધાબા પરથી એરલિફ્ટ કરે છે. જણાવી દઈએ કે ભારે વરસાદથી કેરળની સ્થિતિ ખરાબ છે. હજારો લોકને મુસીબતનો સામનો કરવો પડ્યો. 8 ઓગસ્ટથી ફરીથી વરસાદ શરૂ થયો અને 10 દિવસની અંદર મૃતકોની સંખ્યા 197 થઈ ગઈ.